KMahjonggi käsiraamat

# KMahjonggi käsiraamat

John Hayes `<justlinux@bellsouth.net>`

Eugene Trounev `<eugene.trounev@gmail.com>`

Tõlge eesti keelde: Marek Laane
Versioon 0.8 (KDE
4.11) (2013-05-06)

Autoriõiguse märge

See käsiraamat kirjeldab mängu KMahjongg versiooni 0.8.

Tabelite nimekiri

6.1. Kiirklahvid

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

lauamäng, arkaadmäng

### Mängijate arv:

Üks

KMahjongg on lõbus lauamäng, mille eeskujuks on kuulus idamaine Mahjong (hiina keeles 麻將). Kuid erinevalt originaalist on KMahjongg kivide sobitamise mäng ühele või kahele mängijale, mille kohta sageli kasutatakse ka väljendit Mahjong Solitaire.

KMahjonggis on kivid segi aetud ja asetatud üksteise peale, nii et nad meenutavad teatavat kujundit. Mängija peab eemaldama mängulaualt kõik kivid, leides selleks igale kivile sobiva paarilise.

Peatükk 2. Kuidas mängida
Kuidas mängida

# Peatükk 2. Kuidas mängida

### Eesmärk:

eemaldada mängulaualt võimalikult kiiresti kõik kivid, leides igale kivile sobiva paarilise.

KMahjongg laadib vaikimisi paigutuse kohe käivitamisel, nii et saad otsemaid mängima hakata.

### Märkus:

Mängu taimer hakkab käima kohe mängu käivitamisel.

Sul tuleb hoolikalt uurida mänguväljal olevaid kive, et leida nende seast kaks täpselt ühesugust. Kui oled sellised kivid leidnud, ühenda need hiirt kasutades.

### Märkus:

Pane tähele, et valida saad ainult kive, mis on “avatud”. Kivi on “blokeeritud”, kui see asub teiste all või kui sellest paremal ja vasakul asuvad teised kivid. Kui vähemalt üks külg on vaba, on ka kivi vaba ja seda saab eemaldada.

Kui oled valinud korrektse paari, kaovad valitud kivid mängulaualt, tuues nähtavale nende all asetsenud kivid ja muutes nende kõrval asunud kivid avatuks.

Leia kõik ühesugused kivid, et eemaldada lõpuks mänguväljalt kõik kivid.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Mänguaken

Mänguakna osade lühike selgitus.

Mänguväli

  Mänguväli asub akna keskel ja on selle suurim osa. See on kaetud kividega.

Olekuriba

  Olekuriba asub akna allservas ja koosneb neljast osast. Esimene osa näitab eemaldatud kivide ja kivide koguarvu ning võimalike eemaldatavate kombinatsioonide arvu. Teine osa näitab mängitava mängu järjekorranumbrit. Kolmas osa annab mängijale teada, mida ta saab parajasti teha, ning neljas osa sisaldab taimerit, mis peab mängu algusest möödunud ajal silma peal, kuni oled suutnud mängu lõpetada.

Reeglid
Reeglid

## Reeglid

Standardne Mahjongi kivikomplekt sisaldab järgmisi kive:

Rühma nimi | Kivi nimi | Kogus komplektis
Punktid |  |
| 1 punkt | 4
| 2 punkti | 4
| 3 punkti | 4
| 4 punkti | 4
| 5 punkti | 4
| 6 punkti | 4
| 7 punkti | 4
| 8 punkti | 4
| 9 punkti | 4
Bambus |  |
| 1 bambus | 4
| 2 bambust | 4
| 3 bambust | 4
| 4 bambust | 4
| 5 bambust | 4
| 6 bambust | 4
| 7 bambust | 4
| 8 bambust | 4
| 9 bambust | 4
Märgid |  |
| 1 märk | 4
| 2 märki | 4
| 3 märki | 4
| 4 märki | 4
| 5 märki | 4
| 6 märki | 4
| 7 märki | 4
| 8 märki | 4
| 9 märki | 4
Tuul |  |
| idatuul | 4
| lõunatuul | 4
| läänetuul | 4
| põhjatuul | 4
Draakon |  |
| punane draakon | 4
| roheline draakon | 4
| valge draakon | 4
Lill |  |
| jaapani aprikoos (1) | 1
| liilia (2) | 1
| krüsanteem (3) | 1
| bambus (4) | 1
Aastaajad |  |
| kevad (1) | 1
| suvi (2) | 1
| sügis (3) | 1
| talv (4) | 1

- Valida saab ainult “avatud” kive.

- “Avatud” kivi on kivi, millel on üks külg tühi, see tähendab, vähemalt ühel küljel ei ole asu ühtegi teist kivi otse tema kõrval.

- Avatud kive saab mängulaualt eemaldada ainult siis, kui nad omavahel sobivad.

- Teineteisega sobivad kivid, mille piktogrammid on täpselt ühesugused.

### Märkus:

Sellest reeglist on ka erandeid Traditsioonilises Mahjongis peavad kõik kivid täpselt sobima, välja arvatud “lilled” ja “aastaajad”.

- “Lilledel” polegi kaaslast ning nad sobivad kõik omavahel.

- “Aastaaegadel” polegi kaaslast ning nad sobivad kõik omavahel.

- Sugugi alati ei ole KMahjongg võidetav. Mõnikord on kivid noomoodi segatud, et ei pruugi olla üldse võimalik leida kõiki sobivaid kive. Seda saab siiski ka vältida. Lähemalt kõneleb sellest see seadistustedialoogi puudutav osa.

- Et jõuda edetabelisse, tuleb mäng lõpetada võimalikult lühikese ajaga.

### Märkus:

Kui mängija kasutab “vihjet”, ei lähe tulemus edetabelisse.

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Menüükirjed

Mäng → Uus (Ctrl+N)

  Alustab uut mängu.

Mäng → Ava... (Ctrl+O)

  Avab salvestatud mängu.

Mäng → Käivita mäng uuesti (F5)

  Käivitab uuesti parajasti mängitava mängu.

Mäng → Uus mäng numbriga...

  Käivitab numbriga määratud mängu.

Mäng → Salvesta (Ctrl+S)

  Salvestab aktiivse mängu.

Mäng → Paus (P)

  Peatab või taasalustab mängu. Pausi ajal on kivid peidetud.

Mäng → Näita rekordeid (Ctrl+H)

  Näitab rekordite tabelit.

  Kui sinu mängu tulemus mahub esikümnesse, palutakse sul sisestada oma nimi.

Mäng → Lauaredaktor

  Avab lauaredaktori.

Mäng → Välju (Ctrl+Q)

  Lõpetab KMahjonggi töö.

Liikumine → Võta tagasi (Ctrl+Z)

  Tühistab viimase käigu.

Liikumine → Tee uuesti (Ctrl+Shift+Z)

  Sooritab tagasi võetud käigu uuesti.

Liikumine → Vihje (H)

  Annab vihje, vilgutades sobivat paari.

Liikumine → Demo (D)

  Käivitab mängu demorežiimis.

Liikumine → Aja segamini

  Segab kivid mänguväljal.

Vaade → Pööra vaadet päripäeva (G)

  Pöörab vaadet päripäeva.

Vaade → Pööra vaadet vastupäeva (F)

  Pöörab vaadet vastupäeva.

Lisaks on KMahjonggil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Ma soovin muuta mängu välimust. On see võimalik?
5.2. Kas mängida saab ka klaviatuuri abil?

5.1. | Ma soovin muuta mängu välimust. On see võimalik?
| Jah. KMahjonggi välimuse muutmiseks kasuta menüükäsku, mis avab seadistustedialoogi.
5.2. | Kas mängida saab ka klaviatuuri abil?
| Ei, seda mängu ei saa veel klaviatuuri abil mängida.

Peatükk 6. Mängu seadistamine
Mängu seadistamine

# Peatükk 6. Mängu seadistamine

Menüükäsk Seadistused → KMahjonggi seadistamine... avab KMahjonggi seadistustedialoogi.

## Üldised valikud

Sarnaste kivide vilgutamine esimese valimisel

  Selle valimisel tõstetase kivi, millele oled hiirega klõpsanud esile, ning vilgutatakse kõiki sellega sobivaid kive, mis on parajasti avatud. Kui selliseid pole, siis ka midagi ei vilgutata.

Lahendatavate mängude genereerimine

  Uue mängu käivitamisel valitakse ainult mängud, mida saab võita.

Laua paigutuse valikud
Laua paigutuse valikud

## Laua paigutuse valikud

Juhuslik paigutus

  Iga uus mäng saab nimekirjas leiduvate seast juhusliku paigutuse.

Laua paigutuse valija

  Laua paigutuse valija abil saab valida kasutatava mängulaua. Eri lauad pakuvad eri raskusastet, mis sõltub kivide arvust ja nende asetusest.

Kivide valikud
Kivide valikud

## Kivide valikud

Kivide valija

  Kivide valija võimaldab valida kivide graafilise välimuse.

Tausta valikud
Tausta valikud

## Tausta valikud

Tausta valija

  Tausta valija võimaldab valida mängulaua tausta graafilise välimuse.

Vaikimisi kiirklahvid
Vaikimisi kiirklahvid

## Vaikimisi kiirklahvid

Menüükäsu Seadistused → Kiirklahvide seadistamine... valimine lubab muuta vaikimisi kiirklahve.

Vaikimisi kiirklahvid on järgmised:

Tabel 6.1. Kiirklahvid

Klahvikombinatsioon | Toiming
--- | ---
Ctrl+N | Alustab uut mängu
Ctrl+O | Avab varem salvestatud mängu
F5 | Alustab sama mängu otsast peale
Ctrl+S | Salvestab mängu
P | Peatab või taasalustab mängu
Ctrl+H | Näitab rekordeid
Ctrl+Q | Väljub mängust
Ctrl+Z | Võtab käigu tagasi
Ctrl+Shift+Z | Sooritab tagasivõetud käigu uuesti
H | Annab kaht sobivat kivi vilgutades vihje
D | Käivitab mängu demorežiimis
G | Pöörab vaadet päripäeva
F | Pöörab vaadet vastupäeva
F1 | Avab käesoleva käsiraamatu
Shift+F1 | 'Mis see on?' abi

Peatükk 7. Autorid ja litsents
Autorid ja litsents

# Peatükk 7. Autorid ja litsents

KDE KMahjongg

Rakenduse autoriõigus (c) 1997: Mathias Mueller `(in5y158 AT public.uni-hamburg.de)`

Rakenduse autoriõigus (c) 2007: Mauricio Piacentini `(piacentini AT kde.org)`

Kaasautorid:

- David Black `(david.black AT lutris.com)`

- Michael Haertjens `(mhaertjens AT modusoperandi.com)`

- Osvaldo Stark `(starko AT dnet.it)`

- Benjamin Meyer `(ben+kmahjongg AT meyerhome.net)`

- Albert Astals Cid `(aacid AT kde.org)`

- Raquel Ravanini `(raquel AT tabuleiro.com)`

Dokumentatsiooni autoriõigus (c) 2005: John Hayes `(justlinux AT bellsouth.net)`

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

KMahjongg on osa KDE projektist http://www.kde.org/.

KMahjongg asub paketis kdegames KDE projekti peamises FTP saidis ftp://ftp.kde.org/pub/kde/.

## Kompileerimine ja paigaldamine

Et KMahjongg oma süsteemis kompileerida ja paigaldada, anna KMahjongg baaskataloogis järgmised käsud:

    % ./configure
    % make
    % make install

Kuna KMahjongg kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.